
పేరుమోసిన రాజకీయపార్టీ ఒకటి మునిసిపల్ ఎన్నికల్లో దెబ్బతిన్నంతమాత్రాన అది జాతీయస్థాయి వార్త కాదు కానీ, ఆమ్ ఆద్మీ పార్టీ ఇందుకు భిన్నం. అరవింద్ కేజ్రీవాల్ అనే ఐఐటీ పట్టభద్రుడు అనతికాలంలోనే తనను తాను అతిగా ఊహించుకొని, నరేంద్రమోదీని ఢీకొట్టగలిగే ఏకైక నాయకుడినని అనుకున్నాడు. ఢిల్లీ మునిసిపల్ ఎన్నికల్లో ఆప్ ఎదుర్కొన్న ఎదురుగాలి తన పతనానికి ఆరంభం. ఢిల్లీలో ఆయన మొదటిమారు అధికారంలోకి రావడమే విచిత్రం. అనతికాలంలోనే చెరువుమీద అలిగి దిగిపోయినా, ఢిల్లీ ఓటర్లు ఆయనలో ఏం చూశారో కానీ, దేశమంతా మోదీగాలి వీస్తున్నకాలంలో తద్భిన్నంగా ఈయనకు పట్టం కట్టారు. ఈ రెండేళ్ళకాలంలో కేజ్రీవాల్ వీరంగం అంతా ఇంతాకాదు. ప్రతి చిన్న ఘటననూ, సమస్యనూ అతిచేసి చూపించి మోదీమీద బురదజల్లడమే పనిగా పెట్టుకున్నాడాయన. అన్నాహజారేతో పాటు నడిచిన వ్యక్తిగా, ఆయన పార్టీ మిగతా రాజకీయపక్షాలకు భిన్నంగా ఉంటుందన్న నమ్మకం ప్రజల్లో పోయింది. పంజాబ్, గోవాల్లో ఆప్ పోటీ చేయడంతో ఢిల్లీ ప్రజలకు కేజ్రీవాల్ అధికారదాహం ఏ స్థాయిదో బోధపడింది. దెబ్బతో, ఆ రెండు రాష్ట్రాల్లో ఘోరంగా ఓడిపోవడంతో పాటు ఇప్పుడు కీలకమైన మునిసిపల్ ఎన్నికల్లోనూ దెబ్బతిన్నాడు. ఢిల్లీ గవర్నర్గా నజీబ్ జంగ్ ఉన్నంతకాలం కేజ్రీవాల్ హాయిగా రోజులు నెట్టుకొచ్చేశారు. ప్రతిదానికీ గవర్నర్నూ, ప్రధానినీ తిట్టిపోయడంతో సరిపోయేది. బీజేపీ ముందుచూపుతో జంగ్ను మార్చి యుద్ధానికి స్వస్తిచెప్పడంతో కేజ్రీ క్రేజ్ ఒక్కసారిగా జారిపోయింది. ఇన్ని దెబ్బలు తిన్న తరువాత కూడా ఎన్నికల్లో తన ఓటమికి ఈవీఎంలే కారణమని ఇప్పటికీ ఈయన వాదిస్తుండటం అహంకారానికి రుజువు.- ఆర్వీఆర్ వేంకటేశ్వరరావు, గుంటూరు

perumosina rajakeeyapaarti okati munisipal ennikallo debbatinnantamatrana adhi jaatiiyasthaayi vaarta kaadu cony, aam aadmi party induku bhinnam. aravind kejrival ane iit pattabhadrudu anatikaalamlone tananu taanu atigaa oohinchukoni, narendramodini dheekottagalige ekaika naayakudinani anukunnadu. dhilli munisipal ennikallo ap edurkonna edurugaali tana patanaaniki aarambham. dhilleelo aayana modatimaaru adhikaaramloki ravadame vichitram. anatikaalamlone cheruvumeeda aligi digipoyina, dhilli otarlu aayanalo yem chusharo cony, deshamanta modeegaali veestunnakaalamlo tadbhinnamgaa eeyanaku pattam kattaru. ee rendellakaalamlo kejrival veerangam antaa intaakaadu. prati chinna ghatananuu, samasyanuu atichesi chuupinchi modeemeeda buradajalladame panigaa pettukunnadayana. annaahajaaretho paatu nadichina vyaktigaa, aayana party migata raajakeeyapakshaalaku bhinnamgaa untundanna nammakam prajallo poyindi. panjab, govallo ap poty cheyadamtho dhilli prajalaku kejrival adhikaaradaaham e sthaayido bodhapadindi. debbatho, aa rendu rashtrallo ghoramgaa odipovadamto paatu ippudu keelakamaina munisipal ennikalloonuu debbatinnadu. dhilli gowernerga najeeb jang unnantakaalam kejrival haayigaa rojulu nettukochesaaru. pratidaanikii gavarnarnuu, pradhaaninii tittipoyadamto saripoyedi. bgfa munduchuuputoe jangnu marchi yuddhaaniki swasticheppadamto kejri crage okkasariga jaaripoyindi. inni debbalu tinna taruvaata kuudaa ennikallo tana otamiki eevlle kaaranamani ippatikee eeyana vaadistundatam ahankaaraaniki rujuvu.- arvr venkateswararao, gunturu